**KONVENCIJA**

**Evropsko združenje za teritorialno sodelovanje**

**Geopark Karavanke**

**z omejenim jamstvom**

**(EZTS Geopark Karavanke z o.j.)**

**Uvodni del**

Na temeljih leta 2004 vzpostavljene delovne skupnosti „Dežela pod Peco - Petzenland“ in njenega uspešnega čezmejnega dela,

po dosežkih projekta „Geopark Karavanke/Karawanken“ v okviru Evropskega teritorialnega sodelovanja,

po ustanovitvi Delovne skupnosti Geopark Karavanke, po uspešnem sprejemu v Evropsko mrežo geoparkov (European Geoparks Network - EGN) pod okriljem UNESCO marca 2013, in pridobitvi naziva Karavanke UNESCO Globalni Geopark novembra 2015

s trdnim namenom nadaljnje krepitve sodelovanja za Geopark Karavanke s strukturo Evropskega združenja za teritorialno sodelovanje (EZTS) in zagotovitve obstoja v Evropski mreži geoparkov,

**se dogovorijo občine**

**1. Marktgemeinde EISENKAPPEL-VELLACH/ŽELEZNA KAPLA-BELA**

**2. Stadtgemeinde BLEIBURG/PLIBERK**

**3. Občina ČRNA NA KOROŠKEM**

**4. Občina DRAVOGRAD**

**5. Marktgemeinde FEISTRITZ OB BLEIBURG/BISTRICA PRI PLIBERKU**

**6. Gemeinde GALLIZIEN**

**7. Gemeinde GLOBASNITZ/GLOBASNICA**

**8. Marktgemeinde LAVAMÜND**

**9. Občina MEŽICA**

**10. Gemeinde NEUHAUS**

**11. Občina PREVALJE**

**12. Občina RAVNE NA KOROŠKEM**

**13. Gemeinde SITTERSDORF**

**14. Gemeinde ZELL / SELE**

upoštevaje

Uredbo (ES) št. 1082/2006 Evropskega parlamenta in Sveta z dne 5. julija 2006 o ustanovitvi evropskega združenja za teritorialno sodelovanje (EZTS), zadnjič spremenjeno z Uredbo (EU) št. 1302/2013 Evropskega parlamenta in Sveta z dne 17. decembra 2013 o spremembi Uredbe (ES) št. 1082/2006 o ustanovitvi evropskega združenja za teritorialno sodelovanje (EZTS), kar zadeva razjasnitev, poenostavitev in izboljšanje ustanavljanja in delovanja takih združenj (v nadaljevanju Uredba EZTS),

Uredbo o izvajanju Uredbe (ES) o ustanovitvi Evropskega združenja za teritorialno sodelovanje (Uradni list RS, št. 24/15),

zakona Dežele Koroške z dne 18. decembra 2008 o Evropskem združenju za teritorialno sodelovanje (Kärntner EVTZ-Gesetz, LGBI. Št. 20/2009) v veljavni verziji z dne 14. oktobra 2014 (LGBI. Št. 51/2014),

**kot člani o sledečem:**

**KONVENCIJA**

1. člen – ime, pravni status, člani, sedež in območje EZTS

2. člen – cilji

3. člen – naloge

4. člen – trajanje in predčasno prenehanje delovanja

5. člen – pravni red

6. člen – pravice in obveznosti članov

7. člen – pridruženi partnerji in njihove pravice in obveznosti

8. člen – izstop člana

9. člen – prenehanje delovanja

10. člen – pravni spori

11. člen – organi EZTS

12. člen – skupščina

13. člen – upravni odbor

14. člen – predsednik

15. člen – direktor

16. člen – strokovni svet

17. člen – delovni in projektni odbor

18. člen – kolegij revizorjev

19. člen – zaposlovanje v EZTS

20. člen – omejena odgovornost članov

21. člen – obojestransko priznavanje

22. člen – sprememba konvencije in sprejemanje statuta

23. člen – končne določbe

*V konvenciji uporabljeni izrazi, zapisani v slovnični obliki moškega spola, so uporabljeni kot nevtralni in veljajo enakovredno za oba spola.*

**1. člen**

**Ime, pravni status, člani, sedež in območje EZTS**

1) V skladu z Uredbo EZTS se ustanovi Evropsko združenje za teritorialno sodelovanje GEOPARK KARAVANKE (v nadaljevanju EZTS).

2) Člani EZTS so

**občine**

**1. Marktgemeinde EISENKAPPEL-VELLACH/ŽELEZNA KAPLA-BELA**

**2. Stadtgemeinde BLEIBURG/PLIBERK**

**3. Občina ČRNA NA KOROŠKEM**

**4. Občina DRAVOGRAD**

**5. Marktgemeinde FEISTRITZ OB BLEIBURG/BISTRICA PRI PLIBERKU**

**6. Gemeinde GALLIZIEN**

**7. Gemeinde GLOBASNITZ/GLOBASNICA**

**8. Marktgemeinde LAVAMÜND**

**9. Občina MEŽICA**

**10. Gemeinde NEUHAUS**

**11. Občina PREVALJE**

**12. Občina RAVNE NA KOROŠKEM**

**13. Gemeinde SITTERSDORF**

**14. Gemeinde ZELL / SELE**

3) Skupščina na osnovi pisne prošnje soglasno odloča o sprejemu novega člana v EZTS. Zaradi sprejema novega člana v EZTS izvede ustrezno spremembo konvencije. Za sprejem novega člana se uporabi postopek skladno s 6a odstavkom 4. člena Uredbe EZTS. Vsak novi član se zaveže k enkratnemu plačilu pristopnine.

4) EZTS je pravna oseba po javnem pravu. Dejavnosti EZTS niso usmerjene v ustvarjanje dobička.

5) Pravni sedež EZTS je na naslovu A-9135 Železna Kapla/Eisenkappel, Hauptplatz 7, Avstrija.

6) Dodatna izpostava EZTS, kjer se z namenom krajših poti in neposrednega stika s člani prav tako izvajajo splošne administrativne naloge, se vzpostavi tudi na slovenski strani.

7) EZTS izvaja svoje naloge na celotnem območju svojih članov.

**2. člen**

**Cilji**

EZTS zasleduje naslednje cilje:

1. ohranjanje in varstvo geoloških in naravnih virov, kulture in kulturne dediščine na območju njegovih članov;
2. osveščanje, informiranje in izobraževanje o Geoparku Karavanke in njegovo pozicioniranje kot geopark;
3. gospodarski razvoj geoparka, med drugim preko sonaravnega turizma;
4. splošno čezmejno sodelovanje, razvoj in lokalno politično usklajevanje in zastopanje interesov celotne regije v smislu trajnostne regionalne politike.

**3. člen**

**Naloge**

1. V skladu s cilji, ki so navedeni v 2. členu, so naloge EZTS:

1.1. Skladno z a:

1. potrebno usklajevanje in upravljanje »Geoparka Karavanke« skladno s cilji EGN;
2. dopolnitev in razvoj ponudb, povezanih z geološkimi zanimivostmi;
3. podpora ukrepom za ohranjanje naravnih virov;
4. EZTS Geopark Karavanke sodeluje z različnimi institucijami in sodelavci se udeležujejo strokovnih prireditev in ekskurzij z namenom vsebinskega razvoja Geoparka Karavanke;

1.2. Skladno z b:

1. informiranje in obveščanje javnosti, vključno z organizacijo in spremljanjem prireditev za (šolsko) mladino preko vsebin in ukrepov Geoparka Karavanke;
2. izvajanje programov v šolah in vrtcih;

1.3. Skladno s c:

1. ohranjanje, optimizacija in upravljanje »geopark centrov«, drugih geoloških, zgodovinskih in kulturno turističnih točk in infrastruktur ter materialna in nematerialna podpora upravljanju znamenitosti;
2. izkoriščanje potencialov obnovljivih virov energije in podpora ukrepom za izboljšanje energetske učinkovitosti;
3. izvajanje ukrepov za kulturne in umetniške razprave na temo geoparka;
4. ustanovitev, ohranjanje, izboljšanje in oprema geoloških, izletniških in kolesarskih poti, športnih, fitnes in doživljajskih zanimivosti ter druge infrastrukture za sonaravni turizem, vključno z zagotovitvijo pravnih pogojev;
5. usklajevanje in promocija turistične ponudbe v sodelovanju s turističnimi ustanovami na višji ravni;
6. spodbujanje in mrežno povezovanje geoloških ponudb z regionalnimi kulinaričnimi ponudbami;
7. vzpostavitev in organiziranje skupine usposobljenih vodnikov za Geopark Karavanke.

1.4. Skladno z d:

1. izvajanje ukrepov za čezmejno sodelovanje članic, posebej za razvoj usklajenih regionalnih politik ter za pripravo in izvajanje projektov sofinanciranih z EU sredstvi;
2. čezmejno usklajevanje projektnih idej in strategij, zlasti pa meddržavno prostorsko načrtovanje med občinami in drugimi institucijami;
3. priprava, predložitev, izvajanje in zaključevanje skupnih projektov, ki so skladni z zastavljenimi cilji geoparka in v katerih sta udeleženi vsaj ena občina iz Slovenije in ena občina iz Avstrije.

1.5. Naslednje horizontalne naloge obsegajo vse cilje:

1. splošno ohranjanje delovnih mest;
2. sodelovanje v skupni platformi geoparkov v prostoru Alpe-Jadran in priložnostno tudi v drugih platformah UNESCO Globalnih Geoparkov;
3. zastopanje želja in interesov EZTS pri regionalnih, nacionalnih in drugih ustanovah;
4. prepoznavanje drugih dejavnosti, ki lahko prispevajo k doseganju ciljev EZTS.

2) EZTS pridobiva spodbude za izvajanje ukrepov v skladu z instrumenti, določenimi v uredbah o strukturnih skladih za evropsko teritorialno sodelovanje in instrumentov, ki jih ponuja program razvoja podeželja. Pogoj je sklep skupščine, ki oceni, da ti ukrepi omogočajo črpanje finančnih sredstev Evropske unije in doseganje zadanih ciljev.

3) Člani EZTS se lahko odločijo, da prenesejo naloge na katerega od članov.

4) EZTS opredeli svoje naloge v večletnem delovnem načrtu, ki se letno usklajuje in ga izvaja s specifičnimi projekti in določili vsebinskih težišč za vsakega člana in njegovo geografsko območje.

**4. člen**

**Trajanje in predčasno prenehanje delovanja**

1) EZTS je ustanovljeno za nedoločen čas.

2) EZTS lahko s soglasnim sklepom skupščine preneha delovati.

**5. člen**

**Pravni red za razlago in izvajanje konvencije**

Pravo, ki se uporablja, je avstrijsko pravo (skladno z g), h) in j) 2. odstavka 8. člena Uredbe EZTS).

1) Pravo, ki se uporablja za razlago in uporabo konvencije, je:

1. Uredba (ES) št. 1082/2006 Evropskega parlamenta in Sveta z dne 5. julija 2006 o ustanovitvi Evropskega združenja za teritorialno sodelovanje (EZTS), zadnjič spremenjene z Uredbo (ES) št. 1302/2013Evropskega parlamenta in Sveta z dne 17. decembra 2013;
2. Mednarodna »Rimska konvencija« 1980 avstrijski Zvezni zakonik III št. 166/1998 v veljavni različici;
3. Zvezni zakon z dne 11. maja 1921 o pogodbah o zaposlitvi delavcev StF: BGBI. št. 292/1921;
4. Koroški zakon o občinskih uslužbencih 1992 – K-GBG.

2) Poleg tega se uporabljajo predpisi EU in vsi nacionalni pravni predpisi držav in dežel, kjer delujejo organi EZTS ali se tičejo dejavnosti EZTS.

a) Uredba o izvajanju Uredbe (ES) o ustanovitvi Evropskega združenja za teritorialno sodelovanje (Uradni list RS, št. 24/15)

b) Zakon Dežele Koroške z dne 18. decembra 2008 o Evropskem združenju za teritorialno sodelovanje (Koroški zakon o EZTS – K-EVTZG, LDBI. 20/2009 v veljavni različici LGBI. 51/2014);

**6. člen**

**Pravice in obveznosti članov**

1) Člani morajo po najboljših močeh prispevati k uresničevanju ciljev EZTS in podpirati izvajanje nalog združenja, še posebej morajo sprejeti ali olajšati vse potrebne ukrepe, ki so v njihovi pristojnosti.

2) Vsak član ima pravico do enake zastopanosti in skladno z nadaljnjimi določili te konvencije enakopravno sodeluje v organih.

3) Vsak član je upravičen, da koristi storitve skupnih organov za izvajanje nalog EZTS.

4) Vsak član je upravičen do sodelovanja pri izvedbi skupnih projektov.

5) Vsak član se obveže, da sodeluje pri izvedbi skupnih projektov in zagotovi svojo finančno udeležbo.

6) Vsak član kot tudi njegovi zastopniki v odborih zagotovijo, da je zunanja komunikacija v primeru samostojnih aktivnosti, povezanih z ukrepi in projekti v zvezi z EZTS, usklajena z direktorjem EZTS. Poleg tega vsak član na najboljši možni način prispeva k obveščanju o EZTS, zlasti z doslednim upoštevanjem celostne grafične podobe.

**7. člen**

**Pridruženi partnerji in njihove pravice in obveznosti**

1) K uresničitvi ciljev EZTS lahko kot pridruženi partnerji prispevajo tudi druge organizacije. Izvedbo nalog EZTS podpirajo predvsem z materialnimi in nematerialnimi prispevki.

2) Organizacije lahko nastopajo kot pridruženi partnerji na osnovi dogovorjenih stvarnih, kadrovskih ali denarnih prispevkov za EZTS.

3) Skupščina na osnovi pisne prošnje organizacije soglasno odloča o sprejemu pridruženega partnerja.

4) Pridruženi partnerji se skladno z nadaljnjimi določili te konvencije in statuta udeležujejo sej organov EZTS kot svetovalno telo.

5) Vsak pridruženi partner kot tudi njegovi zastopniki v odborih zagotovijo, da je zunanja komunikacija v primeru samostojnih aktivnosti, povezanih z ukrepi in projekti v zvezi z EZTS, usklajena z direktorjem EZTS.

**8. člen**

**Izstop člana**

1) Vsak član lahko izstopi iz EZTS, vendar najprej po treh letih od ustanovitve. O nameri mora pisno obvestiti predsednika EZTS najmanj dvanajst mesecev pred želenim izstopom.

2) Član, ki je izstopil, mora poravnati dolgove svojih predhodnih finančnih obveznosti in obveznosti, ki so nastale v letu izstopa.

3) Člani se lahko skladno z 2. odstavkom 12. člena Uredbe EZTS zavežejo, da bodo po prenehanju članstva v EZTS odgovorni za obveznosti, ki izhajajo iz dejavnosti EZTS med njihovim članstvom.

**9. člen**

**Prenehanje delovanja**

1) Prisilno prenehanje delovanja se lahko izvrši iz razlogov, ki so navedeni v 14. členu Uredbe EZTS in ga kot nadzorni organ odredi Koroška deželna vlada.

2) Likvidacijo premoženja ureja skladno s 1. odstavkom 12. člena Uredbe EZTS zakonodaja Republike Avstrije.

3) V primeru prenehanja delovanja, ki je posledica plačilne nesposobnosti, so pristojna sodišča v Republiki Avstriji. Uporabljajo se pravni predpisi zveznega zakona Republike Avstrije o postopku plačilne nesposobnosti v veljavni verziji (Insolvenzordnung – IO), StF: RGBl. št. 337/1914.

4) Sredstva, ki so ostala po opravljeni likvidaciji, se razdelijo članom sorazmerno z njihovimi letnimi članarinami (1. odstavek 12. člena Statuta)

**10. člen**

**Pravni spori**

1) Za vse pravne spore so pristojna sodišča v Republiki Avstriji.

2) Za spore s tretjimi osebami se uporablja zakonodaja Republike Slovenije in Evropske skupnosti, če organi delujejo na njunem območju in so njihove dejavnosti povezane z delom EZTS, kot ga določajo naloge opredeljene v tej konvenciji.

3) Če pride zaradi konvencije in statuta do sporov, tudi glede njune veljavnosti, se pogodbene stranke pogajajo za rešitev spora. Če pogajanja ne vodijo do rešitve spora v 30 dneh, se pogodbene stranke dogovorijo, da se kot naslednji korak za rešitev spora uporabi mediacija. Seznam spornih tem, izbor mediatorja iz evidence zveznega ministrstva za pravosodje in določitev poteka mediacije določijo sporazumno. Za morebitno uporabo nadaljnjih pravnih korakov ima vsaka pogodbena stranka še pred pričetkom mediacije pravico do prekinitve te mediacije brez sankcij.

**11. člen**

**Organi EZTS**

Organi EZTS so:

1. skupščina;
2. upravni odbor;
3. predsednik/predsednica;
4. direktor/direktorica;
5. delovni in projektni odbori;
6. strokovni svet;
7. kolegij revizorjev.

**12. člen**

**Skupščina**

1) Skupščina je najvišji organ EZTS. Sestavljajo jo župani občin, ki sodelujejo v EZTS. Župan lahko imenuje predstavnika, ki ga/jo lahko zastopa v primeru zadržanosti ali tudi samostojno. Imenovana oseba mora biti član izvoljenega organa tamkajšnje občine.

2) Skupščina:

1. odloča o strateških smernicah, štiriletnem delovnem načrtu in delovnem in finančnem načrtu za naslednje leto;
2. potrjuje proračun EZTS za naslednje leto, njegove spremembe in zaključni račun za preteklo leto;
3. na pobudo predsednika soglasno spreminja način, višino ali obračun letne članarine;
4. določa interne predpise za potek postopkov in kadrovsko upravljanje EZTS, če niso predvideni s to konvencijo in statutom;
5. izvoli predsednika in namestnika predsednika;
6. izvoli člane upravnega odbora in imenuje revizorje;
7. potrjuje vsebino in obseg sodelovanja z mrežami s podobnimi cilji in nameni;
8. na osnovi direktorjevega letnega poročila preverja izvajanje delovnega načrta in dejavnosti organov EZTS;
9. soglasno odloča o spremembah te konvencije ali statuta;
10. sklepa o prenehanju delovanja EZTS;
11. odloča o vseh ukrepih, ki niso izrecno dodeljeni drugemu organu;
12. soglasno odloča o sprejemu novega člana ali pridruženega partnerja.

**13. člen**

**Upravni odbor**

1) Upravni odbor je operativni organ EZTS.

2) Upravni odbor:

1. pripravlja gradivo za seje skupščine;
2. pripravi in sprejem poslovnik o delovanju upravnega odbora;
3. skupaj z direktorjem in skladno s strateškimi smernicami ter štiriletnim delovnim načrtom predlaga letni delovni in finančni načrt;
4. v tesni povezavi in s podporo članov in pridruženih partnerjev izvaja sklepe skupščine;
5. soglasno imenuje direktorja;
6. skupaj z direktorjem izdela predlog letnega proračuna in odloča o potrebnih odločitvah glede izvrševanja proračuna;
7. imenuje projektne odbore, po potrebi sprejema predpise za delovanje delovnih in projektih odborov in nadzira njihovo delo;
8. imenuje strokovni svet, še posebej imenuje svetovalce in odloča o predpisih, ki urejajo delovanje strokovnega sveta;
9. odloča o financiranju projektov iz proračuna;
10. odloča o vseh drugih zadevah, ki so nujne za delovanje EZTS in so skladne s predpisi.

**14. člen**

**Predsednik**

1) Predsednik zastopa EZTS v skladu s 1. b odstavkom 10. člena Uredbe EZTS.

2) Predsednik

1. sklicuje skupščino in upravni odbor in vodi njihove sestanke;
2. po predhodni odobritvi upravnega odbora skupaj z direktorjem pripravi za EZTS pravno veljavne pogodbe in sporazume;
3. skupščini poroča o dejavnostih upravnega odbora.

3) Upravni odbor lahko na predlog predsednika sprejema predpise, ki so v pomoč delu posameznih organov EZTS.

**15. člen**

**Direktor**

1) Direktor je odgovoren za tekoče poslovanje in izvajanje ukrepov EZTS.

2) Direktor

1. v vseh zadevah pomaga predsedniku, še posebej pri pripravi in izvedbi sej skupščine in upravnega odbora;
2. sklepa pogodbe in izvaja ukrepe, ki se dodeljeni pisarni EZTS. Poleg tega lahko direktor v posameznih primerih samostojno dodeli dela, storitve in dobave v višini do 5.000 EUR, če so krita na osnovi letnega proračuna;
3. izdela osnutek letnega delovnega in finančnega načrta;
4. pripravi zaključni račun, ki vključuje letno poročilo o delu ter ju pravočasno [vsako leto do 31. marca] posreduje kolegiju revizorjev;
5. skrbi za izvajanje sklepov upravnega odbora;
6. sprejema prihodke, vrši plačila in podpisuje naloge v zvezi z bančnimi transakcijami;
7. izvaja vse sklepe in ukrepe, če zanje ni določen drug organ EZTS.

**16. člen**

**Strokovni svet**

1) Strokovni svet spremlja in preverja dejavnosti Geoparka iz strokovnega pogleda, upoštevaje smernice in priporočila Evropske in Svetovne mreže Geoparkov (EGN in GGN) ter pristojnih nacionalnih komisij UNESCO in strokovnih geoloških inštitutov na regionalni in državni ravni.

2) Strokovni svet ocenjuje in daje mnenja k predlogom štiriletnih delovnegih načrtov ter letnih delovnih in finančnih načrtov , preden jih sprejme upravni odbor.

3) Predsednik strokovnega sveta in njegov namestnik se udeležujeta sej upravnega odbora in skupščine v svetovalni vlogi.

**17. člen**

**Delovni in projektni odbori**

1) Za vsak cilj EZTS naveden v 2. členu te konvencije je vzpostavljen delovni odbor. Delovni odbori kot svetovalno telo podpirajo EZTS pri oblikovanju in izvajanju nalog.

2) Upravni odbor lahko za posebno nalogo ali za izvajanje projekta imenuje projektni odbor.

3) Delovni in projektni odbori o svojem delu po potrebi poročajo upravnemu odboru.

**18. člen**

**Kolegij revizorjev**

1) Kolegij revizorjev preverja vodenje EZTS v finančnih, gospodarskih in premoženjskih zadevah.

2) Kolegij revizorjev:

1. preverja izdatke EZTS po načelih zakonitosti, varčnosti, gospodarnosti in smotrnosti;
2. preverja direktorjevo letno poročilo o delu skupaj z zaključnim računom ter vsemi drugimi knjigovodskimi dokumenti;
3. obvešča v skladu s 1. odstavkom 9. člena te konvencije imenovani nadzorni organ ter pristojne nadzorne organe v Sloveniji o ugotovitvah revizije in ukrepih, ki se nanašajo na EZTS;
4. sprejema morebitna poročila o nepravilnostih EZTS in koordinira nadaljnja preverjanja.

3) Revizorji/revizorke imajo za namene preverjanja pravico do vpogleda v dokumente EZTS in izvajanja potrebnih kontrol poslovanja EZTS.

4) Kolegij vsaj enkrat letno predloži skupščini poročilo v povezavi z zaključnim računom. Poročilo vsebuje tudi oceno glede uravnoteženosti proračuna ter stanja premoženja.

**19. člen**

**Zaposlovanje v EZTS**

1. EZTS lahko upoštevaje predmetne pravne predpise razpolaga s sodelavci, ki so jih napotili člani in pridruženi partnerji.

2. EZTS lahko na sedežu EZTS na lastne stroške zaposli sodelavce, za to velja zvezni zakon z dne 11. 5. 1921 o pogodbi o zaposlitvi zasebnih uslužbencev FtF: BGBl. št. 292/1921 v veljavni verziji.

3. Za čas dela pri EZTS se zagotovi visoka stopnja enakopravne obravnave vseh zaposlenih v zvezi z delovnimi pogoji in plačilom.

4. V primeru zaposlovanja novih sodelavcev ali angažiranja sodelavcev s strani članov/partnerjev se za prosto delovno področje izbere najbolj usposobljena oseba.

**20. člen**

**Omejena odgovornost članov**

1. Člani jamčijo za obveznosti, katerih kritje iz aktive ni možno, omejeno. Vsak član EZTS jamči največ s trikratnim zneskom letne članarine. Pri tem jamči vsak član za morebitne obveznosti EZTS z deležem sorazmerno s članarino.

Omejitev odgovornosti v povezavi z 12. členom Statuta znaša v EUR kot sledi

EISENKAPPEL-VELLACH/ŽELEZNA KAPLA-BELA 18.000

BLEIBURG/PLIBERK 16.500

ČRNA NA KOROŠKEM 16.500

DRAVOGRAD 16.500

FEISTRITZ OB BLEIBURG/BISTRICA PRI PLIBERKU 18.000

GALLIZIEN 15.000

GLOBASNITZ/GLOBASNICA 15.000

LAVAMÜND 16.500

MEŽICA 15.000

NEUHAUS 15.000

PREVALJE 18.000

RAVNE NA KOROŠKEM 18.000

SITTERSDORF 16.500

ZELL /SELE 10.500

2) V primeru spremembe zgornje meje višine jamstva zaradi spremembe višine članarine in v primeru, da se EZTS za določene pobude zadolži, morajo o tem odločati pristojni organi članov, ki so udeleženi v teh pobudah. Sklep mora vsebovati maksimalno višino in trajanje zadolženosti, za katero so zadevni člani pripravljeni odgovarjati.

3) V primeru izstopa člana iz EZTS le ta odgovarja za vse v času njegovega članstva nastale obveznosti, v višini in obsegi, ki izhajata iz 1. in 2. odstavka tega člena.

**21. člen**

**Obojestransko priznavanje**

V interesu obojestranskega priznavanja pravnega reda članov EZTS, vključno za namene finančnega nadzora, se sprejme dogovor, da se vsi dokumenti, ki so potrebni za finančni nadzor, zagotovijo v jeziku in želeni obliki za nadzor pristojnih služb.

**22. člen**

**Sprejemanje in spremembe statuta ter spremembe konvencije**

Sprejem in vsako spremembo statuta ter spremembe konvencije mora skupščina EZTS potrditi soglasno.

**23. člen**

**Končne določbe**

1) Konvencija, ki jo podpišejo člani, je napisana v slovenskem in nemškem jeziku, pri čemer imajo vse različice enako veljavnost Če obstajajo neskladja, je merodajna nemška različica.

2) Konvencija je izdelana v vseh jezikih v dveh (2) izvodih, od katerih se po en (1) izvod hrani v Občini Železna Kapla-Bela/Eisenkappel-Vellach (Avstrija) in v Mežici (Slovenija).

4) V primeru neveljavnosti posamezne določbe te konvencije ostanejo ostale določbe veljavne. Stranke se obvežejo namesto neveljavne določbe sprejeti tem določbam najbližjo veljavno ureditev.

**Sprejeto dne**

|  |  |  |
| --- | --- | --- |
| Marktgemeinde EISENKAPPEL-VELLACH/ŽELEZNA KAPLA-BELA | Franz Jožef Smrtnik, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Stadtgemeinde BLEIBURG/PLIBERK | Stefan Visotschnig, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Občina ČRNA NA KOROŠKEM | mag. Romana Lesjak, županja | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Občina DRAVOGRAD | Marijana Cigala, županja | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Marktgemeinde FEISTRITZ OB BLEIBURG/BISTRICA PRI PLIBERKU | Hermann Srienz, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Gemeinde GALLIZIEN | Hannes Mak, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Gemeinde GLOBASNITZ/GLOBASNICA | Bernard Sadovnik, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Marktgemeinde LAVAMÜND | Josef Ruthardt, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Občina MEŽICA | Dušan Krebel, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Gemeinde NEUHAUS | Gerhard Visotschnig, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Občina PREVALJE | dr. Matic Tasič, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Občina RAVNE NA KOROŠKEM | dr. Tomaž Rožen, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Gemeinde SITTERSDORF | Jakob Strauss, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |
| Gemeinde ZELL / SELE | Heriebert Kulmesch, župan | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(podpis in žig)* |